રાજીવ ઉપાધ્યાયે કહ્યું કે ગયા વર્ષે મે મહિનામાં જિલ્લા કલેક્ટરે અરજી ફગાવી દેતાં આખરે હાઈકોર્ટનો સહારો લેવો પડ્યો. રાજીવ ઉપાધ્યાયે કહ્યું કે, “ભારતીય બંધારણના આર્ટિકલ 25 અને 26 મુજબ દરેક ભારતીયને કોઈપણ ધર્મ અપનાવવાનો અધિકાર છે, ત્યારે જિલ્લા કલેક્ટર પાસ કરેલો ઓર્ર ગેરકાયદેસર છે જેથી તેને રદ કરવામાં આવે.” ગુજરાત ફ્રિડમ ઑફ રિલિજન એક્ટમાં સુધારા કરવા અંગે કહ્યું કે, “આ કાયદો બંધારણે કોઈપણ ધર્મ અપનાવવા માટે આપેલી આઝાદીનું ઉલ્લંઘન કરે છે ત્યારે બંધારણે આપેલા અધિકારોના રક્ષણ માટે આ કાયદામાં સુધારો કરવો જરૂરી છે.”